Lolland-Falsters Stifts-Tidende, 1842-09-03
Udenlandske Efterretninger. J de engelske Fabrikdistricter er Roligheden nu fuldkommen vendt tilbage, og alle Fabrikker have igjen begyndt at arbeide. Ministeriet har besluttet at indlede Processen imod Oprørerne ved en særegen Commission, og har sendt en Retslærd til Manschester for paa inqvisitorisk Maade at forske efter Oprindelsen til Urolighederne. Om denne overordentlige og paafaldende Forholdsregel indeholder Bladet und nedenstaaende bemærkninger, om hvilke Neue Zeitung" siger, at de ere skrevne med en mandig Frimodighed og fast Bestemthed, som maa gjøre den tydske Journalist, som oversætter dem, skamrød, naar han erindrer, hvor lidet værdig han tør optræde ligeoverfor sine Foresattes Misgreb eller endog forbryderske og fordærvelige Forholdsregler. Skamrødmen gjælder vel egentlig den tydske Forbundsregjering og de Staters Regjeringer og Folkerepræsentanter, der ikke saaledes som de brave Deputerede i Baden utrættelig kæmpe imod de den tydske Presse saa uværdig fornedrende Baand. Sun siger: Regjeringens Fremgangsmaade, idet den har udnævnt en overordentlig Commission for Processen mod de under de sidste Uroligheder i Fabrikdistricterne heftede Arbeidere, synes os at føre mange Farer med sig. Naar man betænker, at disse ulykkelige Folk udholdt de haardeste Savn, inden de nedlagde Arbeidet, i det Haab at faae en anstændig Dagløn for et anstændigt Arbeide, at de opvakte almindelig Forbauselse, fordi de saa meget agtede Eiendomsretten, og at de neppe gjorde sig skyldig i en eneste Uorden, naar de ikke bleve drevne dertil ved Politiets fortrædelige Jndblanding, saa vil det holde haardt at finde en Grund, hvorfor man Byes tilsidesætter de sædvanlige Lovformer for at føre Processen imod dem. Der var intet Forræderisk, neppe noget Oprørsk i, at de nedlagde Arbeidet. De vare selv blevne enige om ikke at krænke Lovene til Beskyttelse for Privateiendom og borgerlig Orden. De søgte Jntet, som Landets Constitution i dens Bogstav eller Aand nægter alle brittiske Undersaatter. Et Forsøg altsaa paa at omgaae Lovens sædvanlige Former, for at statuere et Exempel paa dem, vil have følger, som Ministrene ikke abne. Det er aldeles klart, at Folket kun modsatte sig Politiet og Soldaterne for saa vidt som Selvopholdelsens Pligt fordrede det. Havde det været anderledes, saa havde vi ikke Dag for Dag. kunnet berette, hvorledes 10,000 Englændere grebe Flugten for en Haandfuld Politi. Vore Landsmænd, ere ingen Kujoner, og dersom deres Formaal havde været Opsætsighed imod Øvrighederne, saa vilde Sir Graham have ganske andre Viser at synge end det, han nu har at meddele Medlemmerne af den overordentlige Commission. Vi have Alle hørt om Pariserbarrikaderne, og havde vore Landsmænd, taget sig disse til Mynster, saa vilde de ikke have viist sig mindre tappre eller mindre duelige end deres franske Naboer i regelmæssigt Forsvar og Angreb. Men med Monopolet, ikke med Knipler og Bajonetter søgte de at komme i Strid. Naar en Commission bliver udnævnt, saa maatte de første Forbrydere, mod hvilke man skulde anlægge Processen, være Medlemmerne af Ministeriet. og Peels Majoritet, Parlamentet. Disse ere de værste Forbrydere, de sande Ophavsmænd til alle Uordener i Fabrikdistricterne. J Caplandet (Sydspidsen af Africa) føre Englænderne en høist uretfærdig og en stor Nation uværdig Krig mod nogle hollandske Colonister, som, førend Englænderne kom i Besiddelse af Landet, ere udvandrede og have nedsat sig i Port Ratal, og over hvilke Englænderne intet retmæssigt Herredømme, have. Nylig have de brittiske Tropper under Capt. Smith lidt et meget alvorligt Nederlag i Kampen mod de frie hollandske Bønder, der ere vante til at kæmpe mod de vilde Hottentotter. Ved den sidste Beretnings Afgang holdt 300 Englændere, som havde mistet deres Kanoner, sig endnu med Nød i en forskandset Leir, som 2 Gange var bleven bestormet af Colonisterne.